CELEX: 62015CN0111
Language: sk
Date: 2015-03-04 00:00:00
Title: Vec C-111/15: Návrh na začatie prejudiciálneho konania, ktorý podal Upravno sodišče Republike Slovenije (Slovinsko) 4. marca 2015 – Občina Gorje/Slovinská republika

27.7.2015   
            
            
               SK
            
            
               Úradný vestník Európskej únie
            
            
               C 245/2
            
         Návrh na začatie prejudiciálneho konania, ktorý podal Upravno sodišče Republike Slovenije (Slovinsko) 4. marca 2015 – Občina Gorje/Slovinská republika
   (Vec C-111/15)
   (2015/C 245/02)
   Jazyk konania: slovinčina
   
      Vnútroštátny súd, ktorý podal návrh na začatie prejudiciálneho konania
   
   Upravno sodišče Republike Slovenije
   
      Účastníci konania pred vnútroštátnym súdom
   
   
      Žalobkyňa: Občina Gorje
   
      Žalovaná: Slovinská republika
   
      Prejudiciálne otázky
   
   
               1.
            
            
               Má sa nariadenie č. 1698/2005 (1), a najmä jeho článok 71 ods. 3, v zmysle ktorého sa pravidlá pre oprávnenosť výdavkov stanovujú na vnútroštátnej úrovni a podliehajú osobitným podmienkam ustanoveným uvedeným nariadením pre niektoré opatrenia rozvoja vidieka, vykladať tak, že bráni vnútroštátnej právnej úprave podľa § 79 ods. 4 nariadenia vlády o opatreniach osí 1, 3 a 4 Programu rozvoja vidieka Slovinskej republiky 2007 až 2013, od roku 2010 do roku 2013 (ďalej len „nariadenie PRV“) a podľa hlavy VI bodu 3 oznámenia o vyhlásení verejného obstarávania, na základe ktorej sú oprávnenými investičnými výdavkami iba náklady vynaložené po prijatí rozhodnutia o nároku na získanie finančných prostriedkov (až do ukončenia investície alebo najneskôr do 30. júna 2015)?
            
         
               2.
            
            
               V prípade zápornej odpovede na prvú prejudiciálnu otázku, má sa nariadenie č. 1698/2005, a najmä jeho článok 71 ods. 3, vykladať tak, že bráni vnútroštátnej právnej úprave podľa § 56 ods. 4 slovinského zákona Zakon o kmetijstvu (zákon o poľnohospodárstve, ďalej len „ZKme-1“), podľa ktorého sa v plnom rozsahu zamieta žiadosť, nespĺňajúca podmienky uvedené v § 79 ods. 4 nariadenia PRV o oprávnených investičných výdavkoch, vynaložených po prijatí príslušného rozhodnutia?
            
         
      (1)  Nariadenie Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (Ú. v. EÚ L 277, s. 1).